రేమండ్ లిమిటెడ్

రేమండ్ లిమిటెడ్ Raymond Ltd  మహారాష్ట్రలోని ముంబై  ప్రధాన కార్యాలయం గా ఉన్న సంస్థ.  ప్రపంచంలోనే భారతదేశంలో సూటింగ్ లో 60% పైగా మార్కెట్ వాటాను కలిగి,  భారతదేశం లో  అతిపెద్ద ఉన్ని వస్త్ర తయారీదారు.  2015 సంవత్సరంలో ది బ్రాండ్ ట్రస్ట్ రిపోర్ట్ లో  భారతదేశంలో అత్యంత విశ్వసనీయమైన దుస్తులు బ్రాండ్‌ 21 వ ర్యాంక్ లో ఉన్నది.

చరిత్ర 
రేమండ్ లిమిటెడ్ 1925 సంవత్సరంలో థానే క్రీక్ దగ్గర  రేమండ్ ఉలెన్ మిల్లుగా విలీనం చేయబడింది. 1944 సంవత్సరంలో  లాలా కైలాష్ పత్ సింఘానియా రేమండ్ ఉలెన్ మిల్లును తన ఆధీనంలోకి తీసుకున్నారు. 1958 సంవత్సరంలో తన ప్రతిభతో  గోపాలకృష్ణ సింఘానియా, ఆ తరువాత. విజయపత్ సింఘానియా ఈ చిన్న ఫ్యాబ్రిక్ కంపెనీని ప్రపంచ ప్రఖ్యాత బ్రాండ్ గా తీర్చిదిద్దారు. ముంబైలోని బల్లార్డ్ ఎస్టేట్ లో ప్రత్యేకమైన రేమండ్ రిటైల్ షోరూమ్, కింగ్స్ కార్నర్ ప్రారంభించబడింది. వస్త్రాలు థానేలో  ఉత్పత్తి చేస్తారు. 1968సంవత్సరంలో, రేమండ్ ఒక రెడీమేడ్ ను ఏర్పాటు చేశాడు.రేమండ్ అధిక-విలువ కలిగిన స్వచ్ఛమైన-ఉన్ని, ఉన్ని-మిశ్రమ, ప్రీమియం పాలిస్టర్ విస్కోస్ ను ఉత్పత్తి చేస్తుంది.

అభివృద్ధి 
రేమండ్ చాలాకాలంగా ఒక ఇంటిగ్రేటెడ్ టెక్స్టైల్స్ గ్రూపుగా ఉంది, దీనిలో దాని స్వంత బ్రాండెడ్ దుస్తులు అయిన రేమండ్, పార్క్స్,  మాంజోని పేర్ల కింద ఉత్పత్తి చేసేవారు. భారతదేశం అంతటా 320 కి పైగా స్టోర్ల నెట్వర్క్ ద్వారా రిటైల్ పంపిణీ, దాదాపు 20 బీ డిజైనర్ దుస్తుల దుకాణాలు ఉన్నాయి. కంపెనీ 2004 సంవత్సరంలో కలర్ప్లస్ను కూడా కొనుగోలు చేసింది, ఇది భారతదేశంలోని ప్రముఖ క్యాజువల్ వేర్ బ్రాండ్లలో ఒకదానిపై నియంత్రణను ఇచ్చింది. గార్మెంట్ అమ్మకాలు 2005లో కంపెనీ అమ్మకాల్లో 20 శాతానికి పైగా దోహదపడ్డాయి. ఇతర రేమండ్ కార్యకలాపాల్లో కామ సూత్ర బ్రాండ్ కింద కండోమ్లను ఉత్పత్తి చేసే జె.కె. అన్సెల్ జాయింట్ వెంచర్లో 50 శాతం వాటా ఉంది. రేమండ్ 20 వ శతాబ్దం ప్రారంభంలో బొంబాయికి సమీపంలో మహారాష్ట్రలోని థానే క్రీక్ వెంబడి వాడియా ఉన్నిన్ మిల్లును స్థాపించడం నుండి ఉద్భవించింది. ఈ మిల్లును తరువాత బొంబాయిలో నివసిస్తున్న ససూన్లు అనే సంపన్న పారిశ్రామిక వేత్త కుటుంబం స్వాధీనం చేసుకుంది. ససూన్లు 1925లో రేమండ్ వూలెన్ మిల్లుగా సంస్థను పునర్నిర్మించారు. ఆ సమయంలో రేమండ్  ముతక ఉన్ని దుప్పట్లు, తక్కువ ధర ఉన్ని బట్టల తయారీలో ఉంది. సింఘానియా కుటుంబం 1940లలో రేమండ్ సంస్థకు  రావడం, జుగ్గిలాల్ సింఘానియా, ఆయన కుమారుడు కమలాపట్ సింఘానియా నాయకత్వంలో సింఘానియాలు కాన్పూర్ ప్రాంతంలో తమ సొంత పారిశ్రామిక  జె.కె.గ్రూప్ ఆఫ్ కంపెనీలను స్థాపించారు . 1940వ దశకంలో, కంపెనీ స్థాపకుడి మనుమడు కైలాష్పత్ సింఘానియా నేతృత్వంలోని కుటుంబం బొంబాయి ప్రాంతంలో మరింత విస్తరణ అవకాశాల కోసం  ప్రారంభించి,  కంపెనీ  ఆసక్తి వస్త్ర రంగం వైపు మళ్ళింది. 1944 సంవత్సరంలో, సింఘానియాలు రేమండ్ వూలెన్ మిల్లును కొనుగోలు చేసి, దాని పేరును ఉంచి, భారతీయ వస్త్ర, దుస్తుల పరిశ్రమలో అత్యంత ప్రసిద్ధి చెందినది. తర్వాత 1960ల చివరిలో, రేమండ్, పరిశోధన, అభివృద్ధి ప్రయత్నం,1968లో ట్రోవిన్ అనే కొత్త ఫ్యాబ్రిక్ రకాన్ని ప్రారంభించడంతో తిరిగి ఫలించింది. ఈ పదార్థం ఉన్ని పరిశ్రమలో ఒక పురోగతికి ప్రాతినిధ్యం వహించింది, చల్లని వస్త్రాల కోసం తేలికపాటి వస్త్రాన్ని అందిస్తుంది, ఈ వస్త్రాలు భారతదేశ  వాతావరణ  వేసవికాలాలతో సహా సంవత్సరం పొడవునా ఉన్నిని ధరించడానికి వీలు కల్పించింది. ఈలోగా, ప్రత్యేకంగా వస్త్ర విపణిపై దృష్టి సారించిన రేమండ్, దుస్తుల రంగంలో తన కార్యకలాపాలను ప్రారంభించి, 1969 సంవత్సరంలో అనుబంధ సంస్థ రేమండ్ అప్పారెల్ ను స్థాపించింది. రేమండ్-బ్రాండెడ్ లైన్ భారతదేశంలో అత్యధికంగా అమ్ముడైన దుస్తుల బ్రాండ్లలో ఒకటిగా మారింది. 1980  తరువాత కంపెనీని లాంఛనంగా స్వీకరించిన విజయపత్ సింఘానియా, కంపెనీని ఒక ఆధునిక, పారిశ్రామిక సమూహంగా అభివృద్ధి చేసిన ఘనత పొందారు. కంపెనీ  కొత్త వ్యూహంలో ప్రపంచ స్థాయి వస్త్ర ఉత్పత్తిదారుగా ఎదగడానికి దాని సామర్థ్యాన్ని, దాని సాంకేతిక పరిజ్ఞానాన్ని నిర్మించడం ఇమిడి ఉంది. 1979లో జల్గావ్ లో కొత్త ఫ్యాక్టరీ నిర్మాణం ప్రారంభించి కంపెనీ ఈ దిశగా తొలి అడుగు వేసింది. ఈ సంస్థ 1992లో చింద్వారాలో మూడవ మిల్లును తెరవడం,  2000 ల నాటికి, సింఘానియా  ఉత్పత్తి సంవత్సరానికి 25 మిలియన్ మీటర్ల వోరెస్టెడ్ దుస్తులను (worsted fabric) అగ్రస్థానంలో ఉంచింది, ఇది ప్రపంచంలోని మొదటి మూడు ఉత్పత్తిదారులలో ఒకటిగా నిలిచింది. 

ఈ సంస్థ అమెరికా, కెనడా, ఐరోపా, జపాన్  మధ్యప్రాచ్యంతో సహా 55 కి పైగా దేశాలకు తన ఉత్పత్తులను  ఎగుమతి చేస్తుంది.  భారతదేశంలోని 400కు పైగా పట్టణాల్లోని 30,000 దుకాణాల  ద్వారా ఉత్పత్తులను వినియోగదారులకు అందచేస్తుంది.

కాలక్రమం 
కంపెనీ పురోగతి క్రింది సంవత్సరాలలో జరిగింది.  

 1925 సంవత్సరంలో  ఉన్ని దుప్పట్లు ఉత్పత్తి చేసే రేమండ్ వూలెన్ మిల్లు, భారతదేశంలోని మహారాష్ట్రలోని థానేలో ఉన్ని మిల్లును స్వాధీనం చేసుకోవడానికి విలీనం చేయబడింది.
 1944 సంవత్సరంలో  జె కె  సింఘానియా కుటుంబం రేమండ్ ను స్వాధీనం చేసుకొని, ఇది ఉత్పత్తిని ఉన్నత-గ్రేడ్ ఉన్ని, వస్త్రాలుగా విస్తరించడం ప్రారంభించింది.
 1958 సంవత్సరంలో రేమండ్ తన మొదటి రిటైల్ స్టోర్, కింగ్స్ కార్నర్ (తరువాత రేమండ్ షాప్స్) ను బొంబాయిలో ప్రారంభించింది; ఒక కొత్త ఉన్ని మిశ్రమం,  టెరూల్, పరిచయం చేయబడింది.
 1968  సంవత్సరంలో  సంస్థ ట్రావిన్ అనే కొత్త తేలికపాటి ఉన్నిని ప్రవేశపెట్టింది.
 1969 సంవత్సరంలో రేమండ్ అప్పెరల్ అనే బట్టల అనుబంధ సంస్థ స్థాపించబడింది.
 1980 సంవత్సరంలో విజయపత్ సింఘానియా కంపెనీకి అధిపతి కావడం, పారిశ్రామిక వైవిధ్యీకరణను ప్రారంభించారు.
 1985 సంవత్సరంలో   సంస్థ పార్క్ ఎవెన్యూ దుస్తుల బ్రాండ్ ను ప్రారంభించింది.
 1990 సంవత్సరంలో మొదటి విదేశీ రేమండ్ దుకాణం ఒమన్ లో ప్రారంభమైంది.
 1991 సంవత్సరంలో   సంస్థ ఒక అనుబంధ సంస్థ ద్వారా కండోమ్ ల ఉత్పత్తిని ప్రారంభించింది.
 1995 సంవత్సరంలో ఉక్కు ఉత్పత్తి ప్రారంభమైంది.
 1996 సంవత్సరంలో  కండోమ్ ఉత్పత్తి అన్సెల్ ఇంటర్నేషనల్ తో జాయింట్ వెంచర్ లో విలీనం చేయబడింది.
 1999 సంవత్సరంలో సంస్థ పార్క్స్ క్యాజువల్ వేర్ బ్రాండ్ ను ప్రారంభించింది.
 2000 సంవత్సరంలో  గౌతమ్ హరి సింఘానియా సంస్థకు అధిపతి అయ్యాడు. వస్త్ర, దుస్తుల అమ్మకాలపై దృష్టి సారించడానికి పునర్నిర్మాణానికి నాయకత్వం వహించాడు.
 2002 సంవత్సరంలో  రేమండ్ సంస్థ  చాలా నాన్ కోర్ వ్యాపారాలను ఉపసంహరించుకోవడంలో భాగంగా తన ఉక్కు కార్యకలాపాలను అమ్మకం చేసి, బీ రెడీ-టు-వేర్ డిజైనర్ రిటైల్ ఫార్మాట్ లాంఛ్ చేయబడింది.
 2003 సంవత్సరంలో కలర్ ప్లస్ క్యాజువల్ బ్రాండ్ ను కొనుగోలు చేశారు.
 2005 సంవత్సరంలో సంస్థ తన మొదటి మంజోని, పార్క్ ఎవెన్యూ రిటైల్ స్టోర్లను ప్రారంభించింది; డెనిమ్ ఉత్పత్తి 30 మిలియన్ టన్నులకు విస్తరించింది.
 2006 సంవత్సరంలో  డెనిమ్ ఉత్పత్తి 40 మిలియన్ టన్నులు అధికంగా ఉంటుందని భావిస్తున్నారు.

అవార్డులు 

రేమండ్ సంస్థ అందుకున్న అవార్డులు ఈ విధంగా ఉన్నాయి.

 అప్పెరల్ & టెక్స్ టైల్ కేటగిరీలో బిజినెస్ వరల్డ్ మోస్ట్ రెస్పెక్టెడ్ కంపెనీ అవార్డ్ 2011.
 'ది బ్రాండ్ ట్రస్ట్ రిపోర్ట్, ఇండియా స్టడీ, 2011'లో రేమండ్ 20వ స్థానంలో నిలిచింది.
 ఇమేజెస్ ఫ్యాషన్ అవార్డ్స్ 2009 - మోస్ట్ అడ్మైర్డ్ టెక్స్ టైల్ బ్రాండ్ ఆఫ్ ది ఇయర్
 లిర్కా ఇమేజెస్ ఫ్యాషన్ అవార్డ్స్ 2008లో మోస్ట్ అడ్మైర్డ్ సూటింగ్ బ్రాండ్ ఆఫ్ ది ఇయర్ ను అందుకుంది.
 ఇంజినీరింగ్ ఎక్స్ పోర్ట్ ప్రమోషన్ కౌన్సిల్ (ఈఈపీసీ) ఆఫ్ ఇండియా నుంచి హ్యాండ్ టూల్స్ కేటగిరీలో 2006 సంవత్సరానికి గాను స్టార్ పెర్ఫార్మర్ గా నిలిచినందుకు రేమండ్ కు 'ఆల్ ఇండియా ఎక్స్ పోర్ట్ అవార్డ్' లభించింది.
 2006-07 డీహెచ్ ఎల్ & సీఎన్ బీసీ టీవీ18 ఇంటర్నేషనల్ ట్రేడ్ అవార్డ్స్ లో ఇంజినీరింగ్ విభాగంలో 'అవుట్ స్టాండింగ్ ఎక్స్ పోర్ట్ అవార్డు'ను పొందింది.

మూలాలు 

స్వాతంత్ర్య పూర్వ సంస్థలు
1925 స్థాపితాలు
మహారాష్ట్ర పరిశ్రమలు
వస్త్రాల పరిశ్రమ